Ich, Hensli Lendi, vogt zuͦ Schintznacht, bekenn offenklich mit disem brief, daz ich uff zinstag
nach sant Michels tag, nach der gepurt xp̄i, ûnsers herren, tusent fierhundert un̄ achzig un̄
ein jar, zuͦ Schintznacht im dorff an offner, fryer straͧsz in namen un̄ an statt der edlen, strengen
un̄ vesten her Hēmans von Mûlinen, ritters, der zuͦ gegen sass, un̄ junckher Albrecht von
Mûlinē, sins bruͦders, miner gnaͤdigē zwingkheren, offenlich zuͦ gericht gesessen bin un̄ da selbs
kam fûr mich un̄ das gericht der ersam̄ Heinrich Suter, hofmeister zuͦ Kûngsfeld, un̄ stalt sich
mit sinem fûrbrechen nach ordnung des gerichts un̄ liesz durch inn offnen, sich hetten spēn
erhabn̄ zwûschend den erwirdign̄ un̄ geistlichn̄ frowē, eptissin un̄ covent ✳ des gotshus
Kûngsfeld, minē gnaͤdigen frowen, un̄ den iren, im ampt im Eigen gesessen, an einerm, und am
andern teil den ersamē, wisen schultheisen un̄ raͧt zuͦ Brugg, an treffend weid gaͤng un̄ holtz
fert, so die selben von Brugg ver meintend im ampt im Eigen allenthalb un̄ och im Hiltenspuͤl
un̄ dem holtz, so zum hus Hapspurg gehoͤrt, zuͦ haben, ✳ da aber min gnaͤdig frowē un̄ die iren
obgen̄t vermeintent, soͤllichs vor alter nitt also har komen, je gebrucht un̄ noch nit sin soͤllen,
mitt mer wortn̄. ✳ ✳ nu waͤre Hensli Meyer von Schintznach vor vast vil vergangē jaren ein
dienender knecht zuͦ Brugg gewesen, des halb er hoffte, im soͤlt wissent un̄ noch in gedenck sin,
wie soͤllichs do malen gehalten un̄ gebrucht un̄ waz im dar inn begegnet waͤr, un̄ bezûgte sich
des an in mit beger, inn mit urteil dar an zuͦ wisen, sich des halben zuͦ lûtern, un̄ satzt zuͦ recht,
ob soͤllichs nit billich waͤr. die wil nun kuntschafft der warheit dem rechten zuͦ hanthabenbūg billich
zuͦ geben ist, so haut g der genempt Hensli Meyer nach bekanter urteil un̄ minem gebott also bezûget un̄ gesagt, ✳ deer hab lang vor dem Ergoͤwer krieg un̄ ee dān min gnaͤdigen herren von
Bern das land im Ergoͤw zuͦ iren handen erb erobert haben einem metzger zuͦ Brugg, genēpt
Ulmenmeister, gedient un̄ der schaͧff ge gehaͤtt un̄ wēn ✳
er
von er Brugg hin uss zum Hiltenspuͤl under
der swestren hus zum Suͤssenbach kaͤm ✳ un̄ jemant aͤnenthalb den Suͤssenbach uff dem veld saͤhe, es
waͤrend hirten odˀ ackerlût, so getoͤrst er nit hin ûber tribn̄, ✳ vorcht un̄ sorgen halb, er wurde wider her
ûber gejagt, un̄ so lang er dē selben maist meister gedenent hab sie er mitt den schaͧffen ûber den
Suͤssenbach by der swestran hus noch des hin fûr ussz nie gefaren. ✳ un̄ seit so wvil mer, als er eins maͧls
mitt den schauffen under dem Hiltenspuͤl im wa veld hielt un̄ aber kaͤmkein riten ruͦten noch kein messer
by im hett, ✳ gieng er in den Hiltenspuͤl un̄ wolt ein birchin ruͦten ab brechen. un̄ die wil er hin un̄ her
also da zanete, da kam der von Wolen, saͤlig, geritten un̄ er wusste inn by einem arm un̄ sleiffte inn
nebent dem pferdt hin, also daz er wònd, er woͤlte in toͤden, un̄ muͦste im versprechen, als er och taͤt,
niemˀ kein ruͦten mer im Hiltenspuͤl zuͦ howen noch ze brechen. soͤllich sin gezûgnis sye im als wol
als des tags, do im soͤllichs begegnete, eigenlich wissen havt, oͧch sin sag also ein warheit sin nach nac
vor gebner trùw, r mitt uff gehepter hand un̄ gelerten worten zuͦ gott un̄ den heilgen gesworen. hie
by sind gewesen Claͤwe Maͤrck, Hensli Cuͦntz, Thoma Staͤlle, Hensli un̄ Cuͦntz Tuͤfel, Cuͦntz Muri,
Heini Jucker un̄ Hensli Weber, all von Schintznach. ✳ disz alles zuͦ urkûnt haut der obgenant min
gnaͤdiger her, her Hēman von Mûlinen, sin eigen insigel von des gerichts wegen un̄ nach muͦtung
des genemptē hofmeisters, als das mitt urteil bekennt ward, im un̄ sinen erben unschaͤdlich, offenlich
indisen brieff getrukt, der geben ist des tags und jars, als vor staut.